A Tanács közös álláspontja

(2001. február 26.)

a Milosevic úr és a környezetébe tartozó személyek ellen irányuló egyedi korlátozó intézkedések fenntartásáról szóló 2000/696/KKBP közös álláspont módosításáról, valamint a 98/725/KKBP közös álláspont hatályon kívül helyezéséről

(2001/155/KKBP)

AZ EURÓPAI KÖZÖSSÉGEK TANÁCSA,

tekintettel az Európai Unióról szóló szerződésre, és különösen annak 15. cikkére,

mivel:

(1) A 2000/696/KKBP közös álláspont [1] fenntartotta a Jugoszláv Szövetségi Köztársaság (JSZK) korábbi elnöke, Slobodan Milosevic úr és a környezetébe tartozó személyekkel szembeni egyedi korlátozó intézkedéseket, ugyanakkor feloldott minden, a JSZK-ra 1998 óta kirótt egyéb szankciót.

(2) A Tanács 2001. január 22-i következtetéseiben üdvözölte azokat a szabad és tisztességes feltételeket, amelyek mellett decemberben az országgyűlési választásokat megtartották Szerbiában. Ennek eredménye alátámasztja, hogy a szerb nép elkötelezett a demokrácia megerősítése iránt az országban.

(3) A korlátozó intézkedéseket ezért a JSZK korábbi elnökére, Slobodan Milosevic úrra, annak családjára, valamint olyan személyekre kell korlátozni, akik ellen a volt Jugoszláviában elkövetett háborús bűncselekményeket vizsgáló Nemzetközi Törvényszék (ICTY) vádat emelt.

(4) A 2000/696/KKBP közös álláspontot ennek megfelelően módosítani kell.

(5) A Jugoszláv Szövetségi Köztársaságban a független sajtó ellen fellépő személyekkel szembeni korlátozó intézkedésekről szóló [2] 1998. december 14-i 98/725/KKBP közös álláspont hatályát veszti,

ELFOGADTA EZT A KÖZÖS ÁLLÁSPONTOT:

1. cikk

A 2000/696/KKBP közös álláspont a következőképpen módosul:

1. Az 1. cikk helyébe a következő szöveg lép:

"1. cikk

(1) A 98/240/KKBP közös álláspont 4. cikkében és az 1999/318/KKBP közös álláspont 1. cikkében említett, vízumok kiadására vonatkozó tilalmat a Jugoszláv Szövetségi Köztársaság (JSZK) korábbi elnökére, Slobodan Milosevic úrra, annak családjára és a JSZK-ban lakó olyan személyekre kell korlátozni, akik ellen az ICTY vádat emelt.

(2) Kivétel tehető abban az esetben, ha a vízum kiadása a vádlott ICTY előtti megjelenéséhez szükséges.

(3) A mellékletben szereplő személyek listáját – tanácsi végrehajtási határozat útján – naprakésszé kell tenni."

2. A melléklet helyébe a következő szöveg lép:

MELLÉKLET

Az 1. cikkben említett személyek listája:

Milosevic, Slobodan | a JSZK korábbi elnöke, születési idő: 1941. augusztus 20. |

Gajic-Milosevic, Milica | meny, születési idő: 1970. |

Markovic, Mirjana | feleség, születési idő: 1942. július 10. |

Milosevic, Borislav | fiútestvér, születési idő: 1936. |

Milosevic, Marija | leány, születési idő: 1965. |

Milosevic, Marko | fiú, születési idő: 1974. július 2. |

Milutinovic, Milan | Szerbia elnöke, születési idő: 1942. december 19. |

Ojdanic, Dragoljub | korábbi védelmi miniszter, születési idő: 1941. június 1. |

Sainovic, Nikola | korábbi miniszterelnök-helyettes, születési idő: 1948. december 7. |

Stojilkovic, Vlajko | korábbi belügyminiszter, születési idő: 1937. |

Mrksic, Mile | IT-95-13a, születési idő: 1947. július 20. |

Radic, Miroslav | IT-95-13a, születési idő: 1961. január 1. |

Sljivancanin, Veselin | IT-95-13a, születési idő: 1953. június 13. |

2. cikk

A 98/725/KKBP közös álláspont hatályát veszti.

3. cikk

Ez a közös álláspont a kihirdetésének napján lép hatályba.

4. cikk

Ezt a közös álláspontot a Hivatalos Lapban ki kell hirdetni.

Kelt Brüsszelben, 2001. február 26-án.

a Tanács részéről

az elnök

A. Lindh

[1] HL L 287., 2000.11.14., 1. o.

[2] HL L 345., 1998.12.19., 1. o. A 2000/696/KKBP közös állásponttal módosított közös álláspont

--------------------------------------------------